**Bangerz** on yhdysvaltalaisen laulaja-lauluntekijä Miley Cyrusin neljäs studioalbumi, joka julkaistiin 4. lokakuuta 2013 Yhdysvalloissa. Albumin levy-yhtiönä toimi ensimmäistä kertaa RCA Records: ennen *Bangerzia* Cyrus on työstänyt edeltävät albuminsa Hollywood Recordsin kanssa. Albumin teko alkoi vuonna 2012 ja jatkui aina vuoteen 2013 asti.

*Bangerz* poikkeaa musiikillisesti Cyrusin edellisistä albumeista. Cyrus on itse todennut, ettei hän tunne enää yhteyttä siihen musiikkiin, mitä hän ennen teki. Hän on jopa kuvaillut vanhaa musiikkiaan "ärsyttäväksi". Cyrus kokee tämän levyn olevan omalla tavallaan debyyttialbumi: "Haluan aloittaa uutena artistina. [Tuleva] albumini on oikeastaan ensimmäinen albumini." Cyrus ja Mike Will Made It, jotka tuottivat levyn, tekivät yhteystyötä useiden hip hop -tuottajien kanssa, kuten Cirkutin, Pharrell Williamsin ja will.i.amin kanssa. He loivat yhdessä Cyrusin uuden tyylin tälle albumille. Lopulta syntyi popalbumi, joka sisältää myös vaikutteita hip hopista ja country-musiikista. Albumin kappaleiden sanoitukset pyörivät pääasiassa romantiikan ympärillä. Monissa kappaleissa esiintyy vierailevia artisteja, kuten Britney Spears, Big Sean, French Montana, Future, Ludacris ja Nelly.

*Bangerziltä* julkaistiin kolme singleä: *We Can’t Stop*, *Wrecking Ball* ja *Adore You*. Levyä myytiin Yhdysvalloissa 270 000 kappaletta sen ensimmäisellä julkaisuviikolla ja 16. lokakuuta 2013 albumi nousi Billboard 200 -listan kärkeen. Suomessa albumi debytoi virallisen listan sijalla 23. Cyrus lähti helmikuussa 2014 maailmankiertueelle. Kiertue Bangerz Tour nähtiin kesäkuussa myös Suomessa.

Tausta ja tuotanto
------------------

|  |
| --- |
| "Kun ihmiset menevät iTunesiin ja kuuntelevat vanhoja kappaleitani, koen sen hyvin ärsyttäväksi ja rasittavaksi, koska en voi vain erottaa vanhaa musiikkia itsestäni ja aloittaa kokonaan alusta [uutena artistina]. Tunnen itseni hyvin etääntyneeksi viime albumistani – olin 16 tai 17 kun levytin sen. Kun olet noin kahdenkymmenen, et oikeastaan tunne sitä ihmistä enää."
— Cyrus selittämässä omaa muutostaan artistina ja ihmisenä albumin teon aikana. |

Vuonna 2012 Cyrus ilmoitti jättävänsä musiikin taka-alalle ja musiikin teon sijaan hän ilmoitti keskittyvänsä elokuvauraansa. Samana vuonna Cyrus esiintyi muun muassa elokuvissa *LOL: Laughing Out Loud* ja *So Undercover*. Alun perin hänen piti myös toimia ääninäyttelijänä animaatioelokuvassa *Hotel Transylvania*, mutta hylkäsi projektin siksi, että halusi keskittyä uudelleen musiikkiin. Tammikuussa 2013 Cyrus päätti lopettaa levytyssopimuksensa Hollywood Recordsin kanssa ja vaihtoi RCA Recordsiin. Cyrus on tehnyt kolme albumia Hollywood Recordsin kanssa: *Hannah Montana 2: Meet Miley Cyrus* (2007), *Breakout* (2008) ja *Can't Be Tamed* (2010). Lisäksi Hollywood Record julkaisi Cyrusin EP:n *The Time of Our Lives* (2009). Maaliskuussa 2013 Cyrus virallisti neljännen studioalbuminsa ja kertoi sen tulevan myyntiin vuoden 2013 lopulla.

Cyrus on sanonut, että hän "aloitti alusta" artistina silloin, kun hän lopetti kaikki entiset kontaktit niihin ihmisiin, joiden kanssa hän oli ammattinsa puolesta yhteydessä. Cyrus kuitenkin päätti kontaktit vain niiden kanssa, joiden hän uskoi "pelästyvän" hänen uutta kokonaisuuttaan. Samoihin aikoihin hän leikkasi pitkän ruskean tukkansa lyhyeksi ja värjäsi sen vaaleaksi. Eräässä haastattelussa Cyrus totesi: "En ole koko elämäni aikana koskaan tuntenut oloani näin omaksi itsekseni." Toisessa haastattelussa hän kommentoi: "En odottanut, että hiuksien leikkaaminen muuttaisi elämäni. Leikkasin vain hiukseni ja se todella muutti elämäni." Myöhemmässä haastattelussa Cyrus kuvasi *Bangerzia* viralliseksi debyyttialbumikseen, joka erottaisi hänet hänen aikaisemmista projekteistaan. Kun albumi oli vielä tekovaiheessa ja albumilla ei vielä ollut nimeä, Cyrusin tarkoitus oli tuottaa "hyvin aikuismainen, seksikäs ja uskottava" lopputuotos, ja Cyrusilla oli "ensimmäistä kertaa uransa aikana hauskaa musiikin teon aikana." Cyrusin mukaan albumia inspiroi Motown Sound. Myös artistit Miguel ja Frank Ocean inspiroivat albumia.

Cyrus on kuvaillut *Bangerzin* musiikkia "likaiseksi etelän hip-hopiksi". Hän on myös kertonut, että halusi sekoittaa hip-hoppia ja country-musiikkia keskenään, joiden hän on itse kertonut olevan "[hänen] kaksi lempimusiikkityyliään". Tämän sekoituksen saavuttamiseksi Cyrus teki yhteistyötä monien hip hop -tuottajien, kuten Mike Will Made Itin, Mac Millerin, Pharrell Williamsin ja Tyler, the Creatorin kanssa monissa kaupungeissa, kuten Atlantassa, Georgiassa. Nämä tuottajat auttoivat Cyrusia hip hopin ja countryn sekoittamisessa. Ennen levyn julkaisua Cyrus kertoi albumin olevan "hyvin erilainen" ja kertoi: "Se ei ole erilainen vain minulle, mutta minusta se on se, mitä radio tarvitsee juuri nyt". Myöhemmin Cyrus kommentoi, että albumi tulisi "vaimentamaan kaikki". Cyrus on verrannut *Bangerzia* Michael Jacksonin vuoden 1987 albumiin *Bad*. Hän on perustellut vertausta näin: "On albumeja, joita ihmiset edelleen kuuntelevat, kuten esimerkiksi Michael Jacksonin *Bad* -albumia, koska se on niin huumauttava. Haluan ihmisten kuuntelevan minunkin albumiani sillä tavalla." Tuottaja Sean Garrett kutsui levyä "hauskaksi ja mielenkiintoiseksi" sekä virallisti, että albumilta tulee löytymään kappale, jonka Cyrus on laulanut yhdessä Britney Spearsin kanssa. Mike Will Made It on kertonut, että albumin nimi *Bangerz* päätettiin vasta silloin, kun jossakin vaiheessa albumia työstävä ryhmä tajusi, että koko albumi on bangersia. Cyrus on myös kertonut, että hän alkoi työstämään viidettä studioalbumiaan pian *Bangerzin* valmistumisen jälkeen, koska Cyrus koki olevansa jo silloin eri elämäntilanteessa kuin silloin, kun hän edelleen työsti *Bangerzia*.

Rakenne
-------

*Bangerz* -levyn laulujen sanat viittaavat Liam Hemsworthiin, Cyrusin entiseen kihlattuun (kuvassa).
*Bangerz* on pääasiassa popalbumi, joka sisältää myös hip hopin, syntikkapopin ja countrymusiikin elementtejä. Lokakuussa Cyrus kuvaili albumiaan *The Ellen DeGeneres Show'ssa* seuraavanlaisesti: "Koko albumi on tarina [suhteestani Liam Hemsworthin kanssa], joka alkaa kappaleella "Adore You" ja loppuu kappaleeseen "Someone Else" [...] luulen, että vaistosin hyvinkin jo silloin, mihin suuntaan elämäni tulisi menemään, mutta en vain silloin tajunnut, kuinka oikeassa olenkaan.

Kolmentoista kappaleen albumi alkaa pop-balladilla "Adore You", joka puhuu rakkaudesta positiivisena ja kauniina ilmiönä. Kappaleella mainitaan esimerkiksi sanat "We were meant to be/In holy matrimony" (*suom.* "Meidät oli tarkoitettu/pyhään avioliittoon"). Muun muassa Nick Catucci *Entertainment Weeklyltä* kehui Cyrusin monipuolista ja vaihtelevaa äänenkäyttöä kappaleella. "We Can't Stop" on popin, R&B:n ja tanssimusiikin sekoitus ja se on albumin toinen kappale. Kappaleen sanat puhuvat kotibileistä ja juhlimisesta. Mikael Wood *Los Angeles Timesilta* kutsui kappaletta "rauhallisimmaksi, selvimmäksi kapinahuudoksi Janet Jacksonin *Control*-kappaleen jälkeen." Catucci kuvaili albumin kolmatta kappaletta "SMS (Bangerz)" (jossa esiintyy myös Britney Spears) "iloiseksi rap-offiksi". Albumin neljännessä kappaleessa "4×4" esiintyy myös hip-hop artisti Nelly ja kappaleen sanat kertovat tarinaa "kapinallisesta naisesta". Kappaleesta korostuu selvästi country-musiikin elementit. Albumin viidennessä kappaleessa, "My Darlin'", esiintyy myös vieraileva artisti nimeltään Future. Cyrusin laulua on kiitelty tässä kappaleessa, vaikkakin sen toisaalta kritisoitiin hukkuvan kaiken muun alle. Albumin kuudes kappale, "Wrecking Ball", on syntikkapop-balladi, jonka sanat käsittelevät särkynyttä sydäntä ja epäonnistunutta parisuhdetta.

Seitsemäs kappale, "Love Money Party" sisältää vierailevan artistin, Big Seanin. Jason Lipshutz *Billboardilta* huomautti, että Cyrusin räppääminen tällä kappaleella tuntui sujuvan luontevammin kuin Mike Will Made Itin singlessä "23". Kahdeksas kappale, "#GETITRIGHT" on pop-kappale, johon on lisätty viheltelyä ja "kitaranuoleskelua". Sen on kuvailtu olevan hyvin samantyylinen kuin Usherin kappale "Twisted" tai Adam Lambertin kappale "Kickin'". Cyrus on kertonut, että albumin yhdeksättä kappaletta, "Drivea" inspiroi "tarve jättää toinen, mutta ei siltikää täysin halua päättää parisuhdetta." Media on arvaillut, että kyseinen lause viittaisi Cyrusin entiseen kihlattuun Hemsworthiin.

Kymmenennessä kappaleessa, "FU", on myös vieraileva artisti: French Montana. Catucci kuvaili albumin yhdettätoista kappaletta, "Do My Thang", "ratkoavaksi tanssibiisiksi". Toiseksi viimeinen kappale, "Maybe You're Right", sisältää instrumentaalisia rumpupätkiä ja "hieman gospel-meininkiä". Myös tämän kappaleen arveltiin liittyvän Hemsworthiin. Kolmastoista ja viimeinen kappale "Someone Else" on sekoitus hip hopia ja synapoppia, ja sen sanoitukset koskevat Cyrusin muuttunutta kuvaa julkisuudessa.

Singlet
-------

* "We Can’t Stop" julkaistiin 3. kesäkuuta 2013 ja se oli albumin debyyttisingle. Singlen kirjoittivat Mike L. Williams II, Pierre Ramon Slaughter, Timothy Thomas ja Theron Thomas (joka tunnetaan nimellä Rock City), Cyrus, Douglas Davis ja Ricky Walters. Singlen tuottivat Williams II ja Mike Will Made-It. Tyyliltään kappale on poppia, R&B:tä, ja tanssimusiikkia. Kappaleen sanat puhuvat pääasiassa kotijuhlista. Single ylsi sijalle kaksi Billboard Hot 100 -listalla. Cyrus on esittänyt kappaleen livenä useaan otteeseen ja media on antanut paljon kritiikkiä Cyrusin vieläkin radikaalimpaan suuntaan menneestä lavashow’sta ja asukokonaisuuksista.
* "Wrecking Ball" oli albumin toinen single, joka julkaistiin 25. elokuuta 2013. Kappaleen tuottivat Dr. Luke ja Cirkut sekä sanoittivat MoZella, Stephan Moccio, Sacha Skarbek, Dr. Luke ja Cirkut. Kappale ja musiikkivideo molemmat saivat kriitikoilta ristiriitaisen vastaanoton. Kappaleen sanat puhuvat sydänsurusta ja siitä, miten suhde on epäonnistunut ja särkenyt sydämen. Kappale nousi debyyttiviikollaan Yhdysvaltain singlelistan kärkeen ja oli näin ollen laulajan ensimmäinen USA:n singlelistan ykköskappale.
* "Adore You" on albumin kolmas single. Kappale virallistettiin singleksi 17. joulukuuta 2013 ja sen musiikkivideo julkaistiin 26. joulukuuta 2013. Kappale on saanut pääasiassa hyvää palautetta: kriitikot kehuivat muun muassa Cyruksen laulua singellä. Kappaleen tuotti ja kirjoitti Oren Yoel, ja kirjoitusapuna toimi myös Stacy Barthe.

Kappalelista
------------

|  |
| --- |
| Nro | Nimi | Säv&san | Tuottaja(t) | Kesto |  |
| 1. | Adore You | Stacy Barthe, Oren Yoel | Yoel | 4.38 |
| 2. | We Can't Stop | Michael L. Williams, Pierre Ramon Slaughter, Timothy Thomas, Theron Thomas, Miley Cyrus, Douglas Davis, Ricky Walters | Mike Will Made-It, P-Nasty, Rock City | 3.51 |
| 3. | SMS (Bangerz) (featuring Britney Spears) | Williams II, Marquel Middlebrooks, Sean Garrett, Cyrus | Mike Will Made-It, Marz | 2.49 |
| 4. | 4x4 (featuring Nelly) | Pharrell Williams, Cornell Hayes Jr. , Cyrus | Williams | 3.11 |
| 5. | My Darlin (featuring Future) | Williams II, Slaughter, Nayvadius Wilburn, Jeremih Felton, Cyrus, Jerry Leiber, Mike Stoller, Ben E. King | Mike Will Made-It, P-Nasty, Tyler Sam Johnso | 4.03 |
| 6. | Wrecking Ball | Lukasz Gottwald, Maureen "Mozella" McDonald, Stephan Moccio, Sacha Skarbek, Henry Walter | Dr. Luke, Cirkut | 3.41 |
| 7. | Love Money Party (featuring Big Sean) | Williams II, Middlebrooks, Sean Anderson, Garrett, Cyrus | Mike Will Made-It, Marz | 3.39 |
| 8. | '#GETITRIGHT' | Williams | Williams | 4.24 |
| 9. | Drive | Williams II, Slaughter, Samuel Jean Cyrus | Mike Will Made It, P-Nasty | 4.15 |
| 10. | FU (featuring French Montana) | Rami Samir Afuni, McDonald, Cyrus, Karim Kharbouch | Afuni | 3.51 |
| 11. | Do My Thang | Cyrus, William Adams, Michael McHenry, Ryan "DJ Replay" Buendia, Kyle Edwards, Jean-Baptiste | McHenry, Edwards, will.i.am | 3.45 |
| 12. | Maybe You're Right | Williams II, Slaughter, Camaron Ochs, John Shanks, Johnson, Cyrus | Mike Will Made-It, P-Nasty | 3.33 |
| 13. | Someone Else | Williams II, Slaughter, Timothy Thomas, Theron Thomas, Cyrus, McDonald | Mike Will Made-It, P-Nasty | 4.48 |

| ***Bangerz*** – Deluxe Edition (bonuslisäykset) |
| --- |
| Nro | Nimi | Säv&san | Tuottaja(t) | Kesto |  |
| 14. | Rooting For My Baby | Williams, Cyrus | Williams | 3.20 |
| 15. | On My Own | Williams | Williams | 3.52 |
| 16. | Hands In The Air (featuring Ludacris) | Williams II, Slaughter, Jean, Asia Bryant, Cyrus, Christopher Bridges | Mike Will Made-It, P-Nasty | 3.22 |

Julkaisuhistoria
----------------

| Maa / kaupunki | Päivämäärä | Versio | Formaatti | Levy-yhtiö | Lähteet |
| --- | --- | --- | --- | --- | --- |
| Australia | 4. lokakuuta 2013 | Normaali julkaisu  Lisäjulkaisu (bonuslisäys) | CD  Digitaalinen lataaminen | RCA Records |  |
| Iso-Britannia | 7. lokakuuta 2013 |  |
| Hongkong |  |
| Yhdysvallat | 8. lokakuuta 2013 |  |
| Suomi | 11. lokakuuta 2013 |  |
| Japani | 23. lokakuuta 2013 | CD/DVD  Digitaalinen lataaminen |  |
| Yhdysvallat | 26. marraskuuta 2013 | Lisäjulkaisu | LP |  |

Lähteet
-------

1. ↑  Miley Cyrus Says She's "Disconnected" From Her Old Music Drop Out.  Arkistoitu 5.1.2014. Viitattu 4.1.2014. (englanniksi)
2. ↑  'I Want To Erase My Past': Miley Cyrus Admits She's 'Embarrassed' By Hannah Montana E. Wise. Viitattu 4.1.2014. (englanniksi)
3. 1 2 3 4  Miley Cyrus 2.0: The Billboard Cover Story Billboard. Viitattu 4.1.2014. (englanniksi)
4. ↑  Miley Cyrus Talks About Her ‘Bangerz’ Collaborations Celebuzz.  Arkistoitu 5.1.2014. Viitattu 4.1.2014. (englanniksi)
5. 1 2 3 4 5 6 7 8 9  Miley Cyrus, 'Bangerz': Track-By-Track Review Billboard. Viitattu 4.1.2014. (englanniksi)
6. ↑  Sinha-Roy, Piya: Miley Cyrus twerks her way to No. 1 on Billboard 200  17.10.2013. Reuters.  Arkistoitu 19.10.2013. Viitattu 17.10.2013.
7. ↑  Suomen virallinen lista - Albumit 41/2013  Vko 41/2013. Musiikkituottajat. Viitattu 17.10.2013.
8. 1 2  Miley Cyrus already working on ‘Bangerz’ follow-up Toronto Sun. Viitattu 2.1.2014. (englanniksi)
9. ↑  Miley Cyrus saapuu Suomeen Iltalehti. Viitattu 4.1.2014. (suomeksi)
10. ↑  Miley Cyrus on Twitter Twitter. Viitattu 21.2.2012. (englanniksi)
11. ↑  MILEY CHECKS OUT OF ‘HOTEL TRANSYLVANIA’ TO WORK ON MUSIC Miley Online. Viitattu 21.2.2012. (englanniksi)
12. ↑  Miley Cyrus Leaves Hollywood Records And Signs A Deal With RCA Records Disney Dreaming.  Arkistoitu 25.9.2013. Viitattu 3.1.2013. (englanniksi)
13. 1 2  Miley Cyrus: 'My New Music Is Gonna Shut Everyone Up' Billboard. Viitattu 3.1.2013. (englanniksi)
14. ↑  Miley Cyrus: Confessions of Pop's Wildest Child Rolling Stone. Viitattu 5.1.2013. (englanniksi)
15. ↑  NEWS/ Miley Cyrus Chops Off Her Hair—Do You Like? E! Online. Viitattu 5.1.2013. (englanniksi)
16. ↑  Miley Cyrus busy making music, having fun Sun. Viitattu 5.1.2013. (englanniksi)
17. ↑  Miley Cyrus' "Very Adult and Sexy" New Album Will Come Before Wedding to Liam Hemsworth E! Online. Viitattu 5.1.2013. (englanniksi)
18. ↑  Miley Cyrus Inspired by Motown for Upcoming Album Rolling Stone. Viitattu 5.1.2013. (englanniksi)
19. 1 2 3 4  Marquee Blog: Miley Cyrus talks new album CNN Entertainment.  Arkistoitu 29.9.2013. Viitattu 5.1.2013. (englanniksi)
20. ↑  Miley Cyrus on Why She Loves Weed, Went Wild at the VMAs and Much More Rolling Stone. Viitattu 5.1.2013. (englanniksi)
21. ↑  Britney Spears Collaborated On A ‘Bangerz’ Track! MTV. Viitattu 6.1.2013. (englanniksi)
22. ↑  Thanks to Miley, hitmaker Mike Will made it USA Today. Viitattu 6.1.2013. (englanniksi)
23. ↑  Miley Discusses Her Relationship with Liam Hemsworth Ellen DeGeneres Show. Viitattu 6.1.2013. (englanniksi)
24. 1 2 3  MUSIC REVIEW: Bangerz (2013)- Miley Cyrus Entertainment Weekly. Viitattu 6.1.2014. (englanniksi)
25. ↑  We Can't Stop Lyrics Metrolyrics.  Arkistoitu 27.9.2013. Viitattu 6.1.2013. (englanniksi)
26. ↑  Review: Miley Cyrus' 'Bangerz' a rebel yell with a big bang LA Times. Viitattu 6.1.2013. (englanniksi)
27. ↑  Miley Cyrus Breakup Song, 'Drive,' Penned In February Before Liam Hemsworth Split Huffington Post. Viitattu 6.1.2013. (englanniksi)
28. ↑  Miley Cyrus Wrecking Ball swings to top of Hot 100 *billboard.com*.
29. ↑  Miley Cyrus reveals demure 'Adore You' cover art for third 'Bangerz' single [PHOTO] Music Times. Viitattu 1.1.2014. (englanniksi)
30. ↑  iTunes - Music - Bangerz (Deluxe Version) by Miley Cyrus iTunes Store (AU). Apple Inc. Viitattu 6.1.2013. (englanniksi)
31. ↑  iTunes - Music - Bangerz (Deluxe Version) by Miley Cyrus iTunes Store (GB). Apple Inc. Viitattu 6.1.2013. (englanniksi)
32. ↑  Miley Cyrus - Bangerz (Deluxe Ed) hmv Hong Kong Ltd..  Arkistoitu 16.11.2018. Viitattu 6.1.2013. (englanniksi)
33. ↑  iTunes - Music - Bangerz (Deluxe Version) by Miley Cyrus iTunes Store (US). Apple Inc. Viitattu 6.1.2013. (englanniksi)
34. ↑  Miley Cyrus - Bangerz CDON.com. Viitattu 6.1.2013. (suomeksi)
35. ↑  Discography: Sony Music Sony Music Entertainment. Viitattu 6.1.2013. (englanniksi)
36. ↑  Miley Cyrus "Bangerz - Picture Disc Vinyl" @ Miley Cyrus Store My Play Direct.  Arkistoitu 22.9.2013. Viitattu 6.1.2013. (englanniksi)